สวนสัตว์สงขลา พลิกวิกฤตเป็นโอกาสช่วงปิดให้บริการ เพาะต้นกล้าฟ้าทะลายโจร
ที่บริเวณเรือนเพาะชำภายในสวนสัตว์สงขลา พนักงานและลูกจ้างสวนสัตว์สงขลา  ร่วมกันนำปุ๋ยผสมดินบรรจุใส่ถุงเพื่อทำการเพาะต้นกล้าฟ้าทะลายโจรที่มีอยู่ภายในบริเวณสวนสัตว์สงขลาเป็นจำนวนมาก นำมาทำการเพาะชำบรรจุใส่ถุง จนมีอายุครบ 2 เดือน ซึ่งเจริญงอกงามเติบโตพอที่จะนำออกจำหน่ายได้ โดยตั้งเป้าเพาะต้นกล้าฟ้าทะลายโจรเดือนละ 1,000 ต้น ในช่วงที่สวนสัตว์สงขลายังปิดให้บริการ โดยพลิกวิกฤตให้เป็นโอกาส เพาะต้นกล้าฟ้าทะลายโจรออกจำหน่ายให้กับประชาชน  เพื่อนำไปปลูกที่บ้านและแจกให้กับนักท่องเที่ยว ที่มาท่องเที่ยวสวนสัตว์สงขลาในช่วงที่สวนสัตว์สงขลาจะเปิดให้บริการในเร็วๆ นี้ขณะเดียวกันสวนสัตว์สงขลา ในช่วงที่ยังปิดให้บริการและไม่มีรายได้เข้าสวนสัตว์จากนักท่องเที่ยว จึงจำเป็นต้องหารายได้เข้ามาเสริมในสวนสัตว์สงขลาอีกช่องทางหนึ่งคือ  การทำปุ๋ยหมักชีวภาพจากมูลสัตว์ต่างๆ ที่มีอยู่ภายในสวนสัตว์สงขลาทั้งช้าง แรด วัว  ฮิปโป  รวมทั้งใบไม้เป็นจำนวนมากภายในสวนสัตว์  นำมาทำเป็นปุ๋ยหมักชีวภาพ หลังจากนั้น นำมาบรรจุใส่ถุงๆละ 5 กิโลกรัม นำมาขายให้กับประชาชนทั่วไปในราคาถุงละ 20  บาท  เพื่อนำไปใช้ในการปลูกต้นไม้บำรุงดิน ซึ่งเป็นปุ๋ยหมักอย่างดีไร้สารเคมีที่จะนำไปปลูกต้นไม้ ซึ่งจะทำให้ต้นไม้เจริญงอกงามดีสวนสัตว์สงขลา ขอเชิญชวนพี่น้องประชาชน ที่สัญจรผ่านเส้นทางจะนะ-สงขลา และผ่านเส้นทางสวนสัตว์ไปอำเภอหาดใหญ่ สามารถที่จะแวะซื้อ ต้นกล้าฟ้าทะลายโจรและปุ๋ยหมักชีวภาพ บริเวณจุดบริการหน้าสำนักงานสวนสัตว์สงขลา